标题：祭炎帝文
省长陈邦柱祭文
公元一九九四年十月吉日，湖南省省长陈邦柱敬奉时珍，率六千三百万三湘炎黄子孙偕同台湾同胞、港澳同胞与海外侨胞代表，祭始祖神农氏于寝陵之前曰：
惟我炎帝，创世远古。合众开疆，地平天成，孜孜为民，急其所患。于是制耒耜，兴农业。尝百草，创医药。竭智竭力，拯先民弃茹毛饮血。跋涉南岭，食毒卉终殉寝鹿原。我祖恩高五岳，泽被九州，致中华民族繁衍于华夏，为普天之下所共敬共尊。
夫创世者道艰，承之者任重。亿万子孙，矢志图强。继我祖德，贤哲代兴。百家争鸣于先世，六艺发扬于后人。四大发明，开世界科技之先河。三代礼乐，弘中华文明于举世。开辟丝路，扩商贸繁荣于全球。慕仁而至，万国友朋汇我都京。
自清中叶以还，世势丕变，民主之时潮兴起，科学之运用日新。而当道者塞听，安常习旧，频遭外侮，祸国良深。兹后百余年，内则革命迭起，外则侨旅同心，屡除蟊贼敌寇，奋起力挽狂澜。更有新中国成立，社会主义事业蓬勃发展。改革开放，神州大地正展翅飞翔。得道多助，共卫世界和平于四海。一国两制，可望祖国统一之早成。值此吉日，谨怀赤子之心，宏祖盛德，并以民族振兴伟绩，慰我先灵。
尚飨！
攸县旅台嗣裔傅仲德祭告
维公元一九九四年岁次甲戌重阳之吉时，湖南省攸县台裔傅仲德，谨以心花一束、心香一柱不腆之仪，致祭于中华民族始祖炎帝神农氏之陵寝前。其文曰：
维我始祖，文化先躯。造福人类，德泽流长。天纵人龙，先降征兆。中州大地，姜水之旁。母亲任姒，神游华阳，感应龙首，乃生圣王。开疆辟土，志业伸张。九五之尊，史称三皇。社稷粗具，龙为图象。道贯天人，龙飞穹苍。颛顼世胄，系开炎黄。垂谟践祚，缵绪流芳。中和位育，恩泽浩荡。取法自然，火德炎上。始作耒耜，教民种粮；治麻为布，初制衣裳；推演八卦，文字首创；削木调琴，乐音悠扬；物物贸易，渐成市场；为民疗疾，百草遍尝。误味毒液，驾崩茶乡。神龙护骸，百姓景仰。墨絰冢碑，鹿原陂岗。贤明所召，博议所向。中枢批准，酃邑易号，炎陵县名，千秋无疆。谨择重九，设坛祭祷。绳其祖武，民族祚昌。慎终追远，赋诗赞唱。诗曰：
中华鼻祖神农氏，谷药发皇济世宏。
翠岭龙耆留圣迹，飞霞碧水照遗风。
红尘历尽如蓬转，皓首归来似梦中。
长佑世清民寿乐，献芹酬庆九州同。
尚飨！
炎陵县各界公祭
惟公元一九九五年四月五日清明，炎陵县县长何龙彪敬奉素果鲜花，偕全县十八万炎黄子孙祭始祖炎帝神农氏于寝陵之前曰：
中华民族，源远流长，华夏文化，博大浩荡。追其本也，当为农耕；溯其源也，首尊农皇。
惟我农皇，功德无量，勇于实践，敢于开创。悯民游猎，撷果为食，始制耒耜，艺植稻梁；免茹毛饮血之腥臊，弃刀耕火种之滥觞。治麻为布，筑土为墙；既肃观瞻，又得温暖。日中为市，互通有无，货畅财丰，自兹兴商。结丝为弦，削桐为琴；揉木作弧，剡木为兵；启礼乐之鸿蒙，卫华夏之鸿疆。
齐天鼻祖，盖世无双。爱民之典范，奉献之榜样。忧民多疾，缺药少汤，遍历千山，百草亲尝；捐万乘之躯于荒野，得君臣佐使之良方。民得康泰，播惠八荒，百世祀典，万世景仰。
鹿原何幸，蒙厝圣灵；酃邑有福，竟成帝乡。物换星移，精神永驻；先祖垂范，矢志不忘。东瀛入侵，六千男儿齐赴国难；井冈斗争，两万同胞血洒沙场。岁月流徒，古陵沧桑；今逢盛世，人和政畅。重塑先祖金身，再修先祖殿堂；慰子孙拳拳之心，昭先祖炳炳之光。吾侪小邑，远离大都，先祖荫庇，物阜民康。桃源誉为胜地，炎陵万民瞻仰；梯田入云，林海苍莽，水电丰沛，花果飘香。吾辈公仆，身集众望。改革布新，开放图强，夙兴夜寐，每饭不忘。上托先祖庇佑，下赖群众力量；廉洁奉公，勤政务实，富民强县，奖励工商。十八万炎黄子孙，同心戮力；两千里秀丽河山，再创辉煌。
炎山巍巍，洣水泱泱，先祖之德，山高水长。谨备薄奠，伏惟尚飨！
中央新闻单位"炎帝陵纪行"采访团致祭
惟公元一九九五年五月二十三日（农历乙亥年四月二十四日）吉时，中央新闻单位《炎帝陵纪行》采访团团长王秉礼率新华社、人民日报、中央人民广播电台、光明日报、经济日报、法制日报、工人日报、中国企业报、中国旅游报的炎黄子孙，敬奉时鲜致祭于我中华民族始祖炎帝神农氏之陵，宣以文曰：
惟我炎帝，创世远古，开国之祖，功盖乾坤。始制耒耜，导民耕耘。亲尝百草，疗民疾病。治麻为布，制作衣裙。日中为市，有无互通。我祖伟绩丰功，与河山同寿；宏恩厚泽，共日月并存。
惟我炎帝，壮哉始祖，德被生民，荫庇无限。五千年史，灿烂辉煌，龙之摇篮，黄河长江。子孙万亿，继世堂皇，圣哲代出，豪杰迭兴。孔子周游，廉颇负荆；屈原沉江，张骞西征；蔡伦造纸，陶侃惜阴；毕升活字，武穆精诚；郑和航海，嗣同维新；孙黄革命，继有毛邓。俯首陵前，缅怀伟业，凡我族人无不心仪而神折，感恩而戴德。
惟我炎帝，万世典型。功高往古，泽被后昆。方今改革开放，国运昌明，上下奋发，誓振天声。吾等新闻战线的炎黄后裔，有幸奉圣安灵，誓承始祖风范，弘扬民族精神，立足本职，忠于新闻事业，当喉舌，鼓与呼，光先祖之基业，倡人类之文明。我言如誓，我心如铭。敢告于帝，验我丹诚。敬告我祖，用慰英灵。
尚飨！
中央办公厅调研室部分同志致祭
公元一九九五年九月一十四日（农历乙亥年八月二十日）吉时，中共中央办公厅调查研究室李荣时、陆保珍、丁露等炎黄子孙，敬奉时鲜，致祭于始祖神农氏寝陵之前曰：
惟我炎帝，创世远古。开国之祖，功盖乾坤。孜孜为民，急其所患。制耒耜，兴农业。尝百草，创医药。治麻为布，制作衣裙。日中为市，有无互通。我祖恩高五岳，泽被九州，致中华民族繁衍于华夏，为普天之下所共敬共尊。
惟我炎帝，万世典型。德被生民，荫庇无限。因我炎帝之开拓，乃有黄帝之代承。尧舜兴仁，夏秦一统。汉唐声威流辉千古，宋明文化世界称盛。自清以还，宇宙骤变，民主之潮涌起，科学之用日新。魏源著作"以夷制夷"，嗣同血祭"百日维新"。前有孙黄革命，继有毛邓中兴。人歌乐土，时颂升平。
顾此锦绣河山，辉煌历史，垂五千年，文明未替。方今改革开放，国运昌明，上下奋发，誓振天声。我等中央办公厅调查研究室的炎黄后裔，誓承始祖风范，弘扬民族精神。擎社会主义之旗，献强国富民之策。光先祖之基业，倡人类之文明。我言如誓，我心如铭，敢告我帝，验我丹诚。尚飨！
湖南省省长杨正午致祭
惟公元一九九七年十月吉日，湖南省省长杨正午，率六千四百万湖南人民，敬献花篮时馐，致祭于中华民族始祖炎帝神农氏之圣陵曰：
吾祖炎黄，兄弟同袍，兴于神州，声震九皋。启农奠居，辛勤劬劳，百业昌盛，立国建朝。弘扬文化，伟绩功高，中华繁荣，宇宙同褒。五千年之锦衍，如江河之滔滔；十二亿之胤裔，如星晨之昊昊。
迨至近世，列强煎熬，侵疆掠夺，挑唆兵鏖。幸出贤胄，挽澜平涛，振靡隆兴，大展宏图。改革开放，文略武韬，民殷物阜，国旺政皓。一国两制，人心乐陶，香港回归，澳门踵后。祈求两岸之一统，联台湾之同胞。久分必将九合，长抑必将长翱。同心协力，共固寰都。创和平之环境，领科技之英豪。为全国文物之典范，树爱国教育之旌旄。
今逢丁丑，佑我三湘，经济繁荣，五谷满廒。风调雨顺，不旱不涝；安定团结，不扰不嚣。罗山东峙，洣水西绕。鹿原陵寝，龙体长遨。
正午膺任，谨率百曹，俎豆馨香，陈献太牢，伏惟尚飨，功德永浩
株洲市各界代表致祭
公元一九九八年十月二十二日。株洲市市长王汀明代表全市三百七十万人民，偕台湾同胞、港澳同胞、海外华人华侨代表，谨以鲜花束帛之仪，致祭于始祖炎帝神农氏之陵曰：
伟哉炎帝，功盖乾坤；始作耒耜，导民耕耘；亲尝百草，医药发明；治麻为布，制作衣裙；日中为市，贸易初形；结丝为弦，削桐为琴；制弧剡矢，以御侵凌；为农业生产之先导，创华夏远古之文明。鹿原陂上，奉圣安灵。永享祭典，光耀九垠。
惟我始祖，荫庇无穷；绵绵瓜瓞，俊哲如林；振兴邦国，史册标名；强敌服膺于中华文化，灾厄锻就我民族精神。历五千年泱泱大国屹立东亚，亘古长青。
今我株洲，工业新城；神州腹地，交通要津；航空技术，冶炼化工，电力机车，硬质合金，烟花瓷器，中外弛名，各行各业，俊彩纷呈。扬始祖炎帝之伟业，建富民强市之奇勋。开拓奉献，创业争先，跨越世纪，更立新功。
炎黄华胄，遍及寰瀛。凡我同胞，骨肉情亲。乃枝叶之相沿，根同一体，虽海天之遥隔，灵府梦萦。振兴中华，祖国统一，世运所趋，竭力尽心。愿丹凤之高翥，托巨龙兮飞腾。虔诚致祭，来格来歆。尚飨。
李铁映祭文
维公元一九九九年十二月二十日，中国社会科学院院长李铁映敬献鲜花雅乐，恭祭始祖炎帝神农氏之陵曰：
洣水汤汤，鹿原苍苍。巍巍古陵，赫赫农皇。
伟哉始祖，拓土开疆，启迪洪蒙，文明肇张。
制作耒耜，奠基农桑，发明医药，百草是尝。
治麻冶陶，弦弧剡矢，市设日中，琴传宫商。
教民稼穑，疗民疾伤，为民造福，猝断寸肠。
天下共尊，子孙齐仰。轨范百世，德泽万方。
华夏文化，源远流长，震古烁今，既显且扬。
茫茫禹迹，春风艳阳，河清海晏，改革开放。
经济振翅，科教兴邦，九州同德，物阜民康。
香江扬眉，五星耀港。澳岛回归，千禧在望。
龙鳞裔孙，翘首一统，金瓯无缺，雄踞东方。
壮哉中华，蒸蒸日上。吾辈有幸，再添辉煌。
世纪之替，波澜阔壮。扬帆启征，慨当以慷。
精励图治，公仆唯当。夙夜孜孜，毋敢或忘。
沥尽赤诚，顷怀炎皇。沐浴馨香，伏惟尚飨。
湖南省省长储波祭文
公元一九九九年十月吉日，湖南省人民政府省长储波，谨代表全省各族同胞，敬具花篮鲜果时馐之仪，祭奠中华始祖炎帝神农氏于陵寝之前而告曰：
惟帝神农，华夏之宗。肇启文明，以祛愚蒙。创制耒耜，五谷乃丰。治麻为布，琢琴以桐；冶陶为器，剡木成弓；日中为市，有无始通；亲尝百草，罹毒殒躬。肤功厚泽，万世尊崇。洣水鹿原，陵寝巍然，历代奉祀，以致诚虔。方今我国，盛业超前，小康为阶，大同是瞻。举旗尚法，奋志扬鞭。兴利除弊，风和日暄。一国两制，成效昭著，惟盼台湾，早日归聚。共振华风，光我先绪。吾等菲才，主政湖湘，临深履薄，寝食难忘；率我同胞，乘风驶航，并力四化，以跻富强。及时报祭，谨遵旧章，缅怀祖德，敬献心香。尚飨！
炎帝陵基金会致祭
维公元二零零零年五月二十七日，欣值神农大殿奠基之际，炎帝陵基金会会长刘正率本会众理事致祭于炎帝神农氏之陵前曰：
伟哉炎帝，火德煌煌，运筹远古，苦战洪荒。赖我始祖，开基拓疆，首创农耕，树本立纲。斫木为耜，稼穑稻粱，民始谷食，农牧繁昌。为民疗疾，百草遍尝，牺牲自我，开创岐黄。教民御寒，绩麻制裳，日中为市，初倡贾商。弦弧剡矢，威震八方，弧矢之利，卫民自强。削桐为琴，五音铿锵，丰年之咏，物阜民康。
茫茫四海，风雨沧桑，百兽为虐，万民遭殃。仗我始祖，率众弩张，横扫祸害，安民固邦。方休外患，祸起萧墙，联黄息讧，华夏和祥。
而今祖国，五星旗扬，改革开放，国运鸿昌。寰宇华胄，赤胆衷肠，炎黄子孙，葵心向阳。立会敬祖，乐捐赞襄，饮水思源，兴建祭堂。炎帝勋绩，勒石垂芳，炎帝德范，世代弘扬。尊我始祖，永荐楮香，爱我中华，众志强邦。值此吉日，谨献酌觞，虔诚致祭，伏惟尚飨！
湖南省省长周伯华祭文
“公元二零零四年十月吉日，湖南省人民政府省长周伯华谨代表全省各族同胞，敬具香楮清酌时馐之仪，致祭于中华始祖炎帝神农氏之陵前曰：
伏惟炎帝，位列三皇，中华始祖，以火德王。造为耒耜，教民农桑，日中为市，交易始倡，治麻为布，乃服衣裳，琢桐为琴，得调宫商，埏埴为器，陶冶有方，弧矢之利，征彼洪荒，亲尝百草，救死扶伤，罹毒殒躬，安瘗茶乡，历代奉祀，俎豆馨香。今逢盛世，改革开放，百业振兴，国强民旺。统一大业，人心所向，港澳归宗，山河气壮，和平发展，势不可挡。我以菲才，主政是邦，尽职尽责，汲汲遑遑，偕我同胞，齐奔小康，求真务实，遵宪循章，与时俱进，振我湖湘。缅怀祖德，无尚荣光，瞻之在上，临之在旁，佑我蒸民，福祉绵长，祖圣有灵，来格来尝。尚飨！”
宝鸡市各界代表致祭
维，公元二00五年四月五日，乙酉清明，宝鸡市市长姚引良率全市各界民众，以虔诚肃穆之心，花烛礼乐之仪，致祭中华民族之始祖炎帝神农氏。文曰：
赫赫始祖，姜水降生，时属朦昧，天玄地黄。民少衣食，更无典章。伟哉始祖！宏开睿智，奠基兴邦。为斯民之生存兮，创制耒耜，培育稻粮。绩麻成布，初奠农桑。互通有无，交易设场。民始衣食，生息有方；为斯民之康泰兮，修火兴利，架木构房。品尝百草，成就药汤。民事劳作，免除病殃；为斯民生息有序兮，制作兵刃，设卫守防。削木为琴，乐舞齐张。礼仪萌生，文明肇扬。呜呼！始祖之发明创造精神，似日月经天，辉辉煌煌，举世敬仰；始祖之开拓进取精神，如江河行地，浩浩荡荡，万古流长；始祖之无私奉献精神，如长虹悬空，灿灿烂烂，光照四方！伟哉始祖，开化隆功，枚不胜举，惠泽后世，无量无疆！
今届鸡年，国当盛世。华夏天地，炎黄子孙，共创小康生活，同建和谐社会，上下宵旰，四方克臻。国泰民安，海晏河清。始祖故里，物华天宝，人杰地灵。万众一心，建设“四市”，经济发展，社会和祥。“创卫”“创模”，如愿以偿；综合实力，全国百强。宝鸡腾飞，还看今朝。故里和谐，始祖德昭。
伏惟尚飨！
海内外华人代表公祭
2006年9月21日，300多名海内外华人代表和万余名各界群众，参加了丙戌年全球华人祭祀中华始祖炎帝大典。
吾祖炎帝，位居三皇；号曰神农，功业煌煌始作耒耜，教兴农桑；发明医药，黎民安康日中为市，首创市场；治麻为布，制作衣裳剡木为矢，箭成弓张；作陶为器，斤斧冶炀削桐为琴，五音宫商；择地而居，造屋建房确立八节，历数发祥；封禅修德，祀于明堂建典立制，因火德王；夏夷结盟，华夏始昌惟我中华，源远流长；世界文明，数我炎黄勤劳无畏，自立自强；中华民族，雄立东方百业兴盛，民富国强；与时俱进，改革开放科学发展，人本显彰；构建和谐，实现小康。
宝鸡市市长王宏致祭
惟公元二00七年四月五日，时序三春，节届清明。炎帝故里，春和景明。市长王宏率全市370万民众，以雅乐鲜花、珍馐时果，致祭于中华民族始祖炎帝。曰：
吾祖炎帝，姜水以降。世号神农，氏姓为姜。
教民稼穑，奠基农桑。制陶作器，百物盛藏。
开创医药，民体无恙。日中为市，肇兴贸商。
削桐为琴，五音首创。治麻为布，始作衣裳。
架木构屋，寒暑有防。剡木为矢，民安毋伤。
炎黄结盟，华夏兴邦。伟哉煌哉，惟我炎皇。
今我宝鸡，繁荣和祥。工农科教，百业兴旺。
四市初具，两佳在望。招商引资，高新腾骧。
扶危济困，齐奔小康。百万大市，崛起一方。
吾辈公仆，重任肩扛。三项意识，牢记勿忘。
关注民生，人本显扬。科学发展，统协城乡。
十个必须，坚持不放。三个率先，纲举目张。
深化改革，扩大开放。和谐奋进，再创辉煌。
吾祖灸帝，佑我陈仓。风调雨顺，万民共享。
佳肴珍馐，奠酒上香。大礼告成，伏惟尚飨。
湖南省省长周强祭炎帝文
惟公元二零零七年十一月吉日，湖南省省长周强偕各界代表，谨以鲜花雅乐，珍馐异果，致祭于中华始祖炎帝神农氏之陵曰： 
  湖南省省长周强敬香惟我始祖，德业昭彰。
筚路蓝缕，以启洪荒。
作耒耜以倡农事，治丝麻而有衣裳。
制陶器而便日用，架巢木以避风霜。
日中为市，交易四方。
削桐为琴，五音始扬。
辨草木之温凉，扶伤救死；
合天地之大和，时旺民康。  万人同歌炎帝颂刑政不用而治，甲兵不起而王。
圣哉炎帝，巍巍煌煌。
强以盛世，主政湖湘。
重任在肩，敬慎不遑。
自当以民为本，清廉是尚，
执法唯平，选贤用良。
落实科学发展，构建和谐社会，  祭品力图务实创新，坚持改革开放。
推进工业化，贵在超前；
建设新农村，自不容缓。
尊重知识，揽群彦于四海；
广布诚信，引万商入三湘。
承东南之胜势，为其后苑；
接西北之机遇，拓我津梁。
富民强省，惠及城乡，
崛起中部，并驾腾骧。
今者十七大召开，指路有灯；
亿万人同德，小康共享。
民族振兴，人心奋发，
百业旺盛，经济繁昌。
祖国之统一可期，大同之宏图在望。
敢布微忱，敬乞鉴察。
灵其来格，伏维尚飨！
湖南省省长徐守盛祭炎帝文
维公元二O一一年九月吉日，湖南省人民政府省长徐守盛偕各界代表，谨以鲜花牲醴之仪，恭祭圣祖炎帝之灵，曰：
  2011辛卯年公祭炎帝典礼巍巍圣祖，懿德难忘。辟理统绪，肇启明光。
始作耒耜，艺榖种桑，绩麻为布，裁衣制裳。
遍尝百草，祛病除殃。抟土作陶，以燠以藏。
日中为市，殖货通商。底定历法，燮理阴阳。
引弦治琴，八音铿锵。泽被万代，申锡无疆。
  与祭民众同唱炎帝颂盛德烈烈，降福禳禳。三湘有幸，长发其祥。
钟灵毓秀，代出贤良。更有来者，多让不遑。
阖省民众，并力共襄。改革发展，谋富图强。
敢为人先，践宝言倡。四化两型，福祈城乡。
主政至诚，盛以是邦。黾勉敬事，民情是量。
  湖南省省长徐守盛为辛卯年祭炎帝文碑揭幕夙夜匪懈，冀民安康。炎帝其佑，定卜隆昌。
灵其鉴之，伏惟尚飨。
其他祭炎帝陵文
沧海祭始皇炎帝文维公元2004年10月22日重阳节,国之各界人士于湖南炎帝陵举行大典,以鲜花束锦之仪祭祀我中华民族始祖炎帝.旅异乡客沧海作文心祭之曰:
祭我始祖,神农炎皇.
遍尝百草,教我食裳.
文化古国,源远流长.
诗经离骚,孔孟不让.
秦统文字,又封四疆.
唐诗宋词,元曲宫商.
时珍本草,效我始皇.
跋山涉水,百草遍尝.
唐彩宋瓷,过海漂洋.
植桑养蚕,丝绸霞光.
四大发明,郑和远航.
浑天一仪,预震八方.
浩浩大国,逾越千年.
中华民族,礼仪之帮.
推翻帝制,革命先党.
军阀四起,倭寇逞强.
民族阵线,救国良方.
民主共和,坚决抵抗.
八年时光,四亿儿郎.
身浴敌血,永震强梁.
三年内战,打败美蒋.
民主中国,矗立东方.
和平共处,睦邻友邦.
时逢盛世,改革开放.
招商引资,国富民强.
青山巍巍,洣水汤汤.
实鉴临文,述告吾皇.
呜呼哀哉,伏惟尚飨.李铁城之作祭炎帝文我等炎黄之后人，谨以虔诚之心，并具时鲜之奠，至祭于我祖炎帝之陵前。曰：皇哉
我祖，炎炎如水，煌煌如日，光明在天，誉曰炎帝，又号祝融。生于姜水，因以姓焉，崩
葬于长沙茶乡之尾，与轩辕黄帝俱为我中华民族之始祖。
我祖炎帝感族人口齿日繁，食用维艰，作陶治斧斤并为耒耜，教民稼穑，垦拓草莽，
播撒栗粒，始有五谷，民以得饫怜民病痛，不避危苦，踏遍千山，新尝百草，一日遇七十
毒而无惧无畏，矢志不移；或鞭丛草，辩识药物，疗民疾患，民以得康，人感圣德，氏以
神农之美称。又察民用困窘，以日中为市，倡人交易，互通有无，民以得便。又削桐为琴
，民得以娱，剡木为矢，民得以卫，至今，神斧岗头，药鼎曾在；鞭草之原，故地尚存；
天台深处，古市遗址，依稀可辨，而弦乐武功，更大昌焉。呜呼，从来民以食立命，以医
保身，以商致便，以乐娱心，以武卫存。无食亡民，无医病民，无商困民，而无民无族，
无族亦无国矣。我祖出，而民生、民健、民便、民乐、民强，我中华民族得以繁衍，我中
华之国得以确立，无不赖我祖之功焉。数千年后之今日，垂首陵前，思我祖之丰功伟绩，
谁不感恩而戴德；忆我祖心怀众民、舍已献身之精神，谁不心仪而神折！我祖之励恩隆德
，广被天地，彪炳日月，为万世垂范。凡我族人，子子孙孙，千秋万代，铭感五内，永世
不忘。
五千年来，我族人披荆斩棘，虽百挫千折，豪气未馁；历困顿艰辛，而斗志犹壮。同
仇敌忾，前仆后继，砥砺奋发，自强不息。我中华儿女勤奋聪慧，多有建树，为人所推重
；我中华之国，文明渊源，繁荣昌盛，为世所敬仰，一向为人类文明进步，贡献良多。幸
不辱我祖荣光，庶几可告慰于我祖之灵矣。
岁更月移，更喜今日，开放改革已全民之共识；发展经济，更是上下所同心。虽就途
未久，而百业兴旺，如万马之急驰；日新月异似春卉之竞绽。凡宇内中华之族，皆骨肉如
同胞；世间炎黄之苗裔，皆弟兄如一家。发愤进取，乃地下先祖所期许；碌碌无为，实地
上子孙之愧怍，统一祖国，十亿儿女同志；振兴中华，炎黄儿女共勉！
是以告。尚飨。